Samtidens øvrige filmer var såkalte stumfilmer, et begrep som ikke eksisterte ved denne filmens premiere. Den ble isteden fremmet som begynnelsen på «talkies» («snakkefilm»), et begrep som siden har gjort seg selv overflødig. Filmen ble regissert av Alan Crosland og produsert av filmselskapet Warner Bros. med dets «lyd-på-disk»-lydsystem Vitaphone. Filmens stjerne var Al Jolson som framførte seks sanger.